Ignazio Abate

Ignazio Abate (; lahir 12 November 1986) ialah pemain bola sepak Itali yang bermain di posisi pertahanan kanan untuk Milan dalam Serie A.

 Karier kelab 

 Awal karier 
Abate mula bermain bola sepak bersama Rescaldina, sebelum menyertai pasukan remaja Milan pada tahun 1999. Semasa musim 2003–04, dia membuat penampilan profesional pertamanya, bermain dalam perlawanan Coppa Italia menentang Sampdoria pada 3 Disember. Dia juga membuat penampilan pertamanya dalam pertandingan Eropah ketika perlawanan peringkat kumpulan Liga Juara-Juara menentang Celta Vigo pada 9 Disember. Dalam perlawanan itu, dia mencipta rekod sebagai pemain Milan termuda untuk bermain dalam Liga Juara-Juara, ketika berumur 17 tahun 27 hari.

 Pinjaman ke kelab lain (2004–2007) 
Untuk musim 2004–05, dia dipinjamkan kepada Napoli yang beraksi dalam Serie C1. Dia membuat 29 penampilan dan menjaringkan 2 gol. Pada musim panas tahun 2005, dia dijadualkan akan dipinjamkan kepada Sampdoria pada musim berikutnya. Walau bagaimanapun, sebelum bermula pertandingan, dia dipinjamkan kepada Piacenza dan membuat 13 penampilan untuk mereka. Dia kemudiannya dipinjamkan kepada Modena dimana dia membuat 38 penampilan.

 Serie A (2007–2009) 
Pada musim 2007–08, Abate membuat penampilan sulungnya dalam Serie A selepas didapatkan oleh Empoli dalam perjanjian pemilikan bersama, untuk €900,000.AC Milan Spa 2007 Annual Report  Pada tahun itu, dia menjaringkan gol pertamanya dalam Serie A dalam perlawanan menentang Genoa pada 27 April 2008. Selepas Empoli tersingkir liga, Milan membelinya dengan harga €2 jutaEmpoli FC SpA bilancio (financial report and accounts) on 30 June 2008 , PDF purchased from Italian CCIAA dan menghantarnya ke Torino dalam satu lagi perjanjian pemilikan bersama, untuk €2 juta.AC Milan Spa 2008 Annual Report  Dia beraksi dalam 25 perlawanan dan menjaringkan 1 gol.

 Kembali ke Milan 
Pada 24 Jun 2009, Milan mendapatkan semula Abate dengan harga €2.55 juta dan kali ini dia dimasukkan ke dalam senarai pasukan untuk musim 2009–10. Dia membuat 36 penampilan dalam musim pertamanya kembali ke Milan. Kerana beraksi bagus, pada 11 Februari 2010 dia ditawarkan dan menandatangani kontrak lanjutan yang berkekalan sehingga tahun 2014. Dia membuat 37 penampilan dalam musim keduannya. Pada musim berikutnya, Abate sekali lagi menjadi pemain pertahanan kanan utama dan membuat 40 penampilan dalam semua pertandingan. Pada musim 2013-14, Abate menjaringkan gol pertamanya untuk Milan ketika mereka seri 3-3 dengan Bologna pada 25 September 2013. 

Pada musim 2014-15, Abate menjadi kapten Milan buat pertama kali ketika kekalahan 2-0 kepada Palermo pada 2 November 2014. Abate membuat penampilan ke-200nya bersama Milan pada 9 Mei 2015 dimana mereka menang 2-1 ke atas AS Roma. Pada 11 Jun 2015, Milan mengumumkan bahawa Abate telah menandatangani kontrak lanjutan sehingga tahun 2019.

 Karier antarabangsa 
Abate membuat penampilan senior pertamanya untuk Itali pada bulan November 2011 dalam perlawanan persahabatan menentang Poland. Abate merupakan ahli skuad Itali ketika UEFA Euro 2012.

Abate juga mengambil bahagian dalam Piala Konfederasi FIFA 2013. Abate menjaringkan gol antarabangsa pertamanya dalam perlawanan persahabatan menentang Jerman pada bulan November 2013 yang berakhir dengan keputusan seri 1–1. Dia disenaraikan dalam skuad Itali untuk Piala Dunia FIFA 2014.

Statistik
Kelab

KelabMusimLigaPialaEropahLain-lainJumlahDivisyenKmnclnGolKmnclnGolKmnclnGolKmnclnGolKmnclnGolAC Milan2003–04Serie A001010—202009–10]3001050—3602010–112902060—3702011–122902080104002012–132702040—3302013–141911080—2812014–1523020—250Jumlah1571110320102011Napoli (pinjam)2004–05Serie C133200——332Jumlah33200——332Piacenz (pinjam)2005–06Serie B13000——130Jumlah13000——130Modena (pinjam)2006–07Serie B38130——411Jumlah38130——411Empoli (pinjam)2007–08Serie A2412120—282Jumlah2412120—282Torino (pinjam)2008–09Serie A25120——271Jumlah25120——271Jumlah karier2796181340103327

Antarabangsa

Pasukan kebangsaan ItaliTahunKmnclnGol2011102012602013101201440201510Jumlah221

 Kejayaan 
 Kelab 
Milan
Serie A (1): 2010–11
Supercoppa Italiana (1): 2011

 Rujukan 

Pautan luar
Profil di laman web A.C. Milan 
Profil di laman web AIC 
Profil ESPN 

Profil  di UEFA.com
Profil  di laman web FIGC 
Statistik Karier  di laman web Lega Calcio 

Category:Kelahiran 1986
Category:Orang hidup
Category:Pemain bola sepak Itali
Category:Pemain tengah (bola sepak)
Category:Pemain A.C. Milan
Category:Pemain S.S.C. Napoli
Category:Pemain U.C. Sampdoria
Category:Pemain Piacenza Calcio 1919
Category:Pemain Modena F.C.
Category:Pemain Empoli F.C.
Category:Pemain Torino F.C.
Category:Pemain Serie A
Category:Pemain Serie B
Category:Pemain bola sepak di Sukan Olimpik 2008
Category:Pemain UEFA Euro 2012 players
Category:Pemain Piala Konfederasi FIFA 2013
Category:Pemain Piala Dunia FIFA 2014